दिल्ली के सीलमपुर इलाके में एक हैरान कर देने वाला मामला सामने आया है। यहां एक हजार रुपए के विवाद में तीन दोस्तों ने मिलकर अपने एक दोस्त की गला रेतकर हत्या कर दी। इसके बाद आरोपियों ने मृतक के शव को पुराने सीलमपुर के एक पार्क में फेंक दिया। मृतक की पहचान जोगेंद्र उर्फ काले के रूप में की गई है। नॉर्थ- ईस्ट दिल्ली के डीसीपी एके ठाकुर ने बताया कि 22 साल के जोगेंद्र उर्फ काले पुरानी सीलमपुर की झुग्गियों में रहते थे। जानकारी के मुताबिक जोगेंद्र ने अपने दोस्तों को कुछ सामान लाने के लिए हजार रुपए दिए थे। इस दौरान पैसों को लेकर जोगेंद्र और उसके दोस्तों के बीच आपस में कहासुनी हो गई और जोगेंद्र के दोस्तों ने उन पर चाकू से हमला कर दिया।
 पार्क से शव किया बरामदःआरोपियों द्वारा इस वारदात को शुक्रवार ( 2 अगस्त) को अंजाम दिया गया। वारदात की सूचना मिलने पर शनिवार (3 अगस्त) को पुलिस ने पार्क से जोगेंद्र का शव बरामद कर मामले की जांच शुरु की। अगले दिन रविवार (4 अगस्त) को पुलिस वारदात में शामिल दो आरोपियों को पकड़ने में कामयाब रही। पुलिस ने बताया कि तीसरा आरोपी फरार है उसकी तलाश की जा रही है।
 आरोपियों की उम्र 22 से 28 के बीचः आरोपियों की पहचान विकास कुमार सिंह, प्रदीप चौहान उर्फ बाबू और सद्दाम उर्फ बुद्दा के रुप में की गई है। पुलिस ने बताया कि आरोपी विकास और प्रदीप रघुबर पुरा गांधी नगर में रहते हैं। वहीं आरोपी सद्दाम सीलमपुर इलाके का रहने वाला है। पुलिस ने जानकारी दी कि सभी आरोपियों की उम्र 22 से 28 साल के बीच है।
 
दिल्ली के सीलमपुर इलाके में एक हैरान कर देने वाला मामला सामने आया है। यहां एक हजार रुपए के विवाद में तीन दोस्तों ने मिलकर अपने एक दोस्त की गला रेतकर हत्या कर दी। इसके बाद आरोपियों ने मृतक के शव को पुराने सीलमपुर के एक पार्क में फेंक दिया। मृतक की पहचान जोगेंद्र उर्फ काले के रूप में की गई है। नॉर्थ- ईस्ट दिल्ली के डीसीपी एके ठाकुर ने बताया कि बाईस साल के जोगेंद्र उर्फ काले पुरानी सीलमपुर की झुग्गियों में रहते थे। जानकारी के मुताबिक जोगेंद्र ने अपने दोस्तों को कुछ सामान लाने के लिए हजार रुपए दिए थे। इस दौरान पैसों को लेकर जोगेंद्र और उसके दोस्तों के बीच आपस में कहासुनी हो गई और जोगेंद्र के दोस्तों ने उन पर चाकू से हमला कर दिया। पार्क से शव किया बरामदःआरोपियों द्वारा इस वारदात को शुक्रवार को अंजाम दिया गया। वारदात की सूचना मिलने पर शनिवार को पुलिस ने पार्क से जोगेंद्र का शव बरामद कर मामले की जांच शुरु की। अगले दिन रविवार को पुलिस वारदात में शामिल दो आरोपियों को पकड़ने में कामयाब रही। पुलिस ने बताया कि तीसरा आरोपी फरार है उसकी तलाश की जा रही है। आरोपियों की उम्र बाईस से अट्ठाईस के बीचः आरोपियों की पहचान विकास कुमार सिंह, प्रदीप चौहान उर्फ बाबू और सद्दाम उर्फ बुद्दा के रुप में की गई है। पुलिस ने बताया कि आरोपी विकास और प्रदीप रघुबर पुरा गांधी नगर में रहते हैं। वहीं आरोपी सद्दाम सीलमपुर इलाके का रहने वाला है। पुलिस ने जानकारी दी कि सभी आरोपियों की उम्र बाईस से अट्ठाईस साल के बीच है।